আ. স. ম. ফিরোজ
আ.স.ম. ফিরোজ (জন্ম: ১ জানুয়ারি ১৯৫৩) হলেন বাংলাদেশের একজন রাজনীতিবিদ ও ব্যবসায়ী। তিনি পটুয়াখালী-২ আসনের সাবেক সংসদ সদস্য। এছাড়াও দ্বিতীয় জাতীয় সংসদে তিনি পটুয়াখালী-৬ আসনের সাবেক সংসদ সদস্য ও ১০ম জাতীয় সংসদে তিনি জাতীয় সংসদের চীফ হুইপ ছিলেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। তিনি মার্কেন্টাইল ব্যাংকের পরিচালক।